...il-missier mar jirrapporta lill-ibnu minħabba theddid kontinwu iżda dan mar warajh u ġew fl-idejn Żagħżugħ ta' 22 sena tressaq il-Qorti akkużat li ta fastidju u hedded lill-missieru waqt argument li kellhom bejniethom. L-akkużat, mill-Kalkara, tressaq quddiem il-Maġistrat Francesco Depasquale akkużat li hedded lil missieru permezz ta' telefonati kontinwi u anke kkawżalu biża'. Ir-raġel mar fl-għassa tal-Pulizija biex jirrapporta lill-ibnu iżda dan segwih u wara argument ġew fl-idejn tant li kellhom jintervjenu l-pulizija. Wieħed mill-uffiċjali tal-pulizija spiċċa bil-qmis imqatta'. Kien akkużat ukoll li kiser il-paċi pubblika, iġġieled u tkellem ħażin fil-pubbliku u anke li kiser l-ordnijiet tal-pulizija. Huwa wieġeb mhux ħati tal-akkużi miġjuba kontrih. L-avukati tiegħu talbu għall-ħelsien mill-arrest fuq garanzija personali ta' €5,000.